《并蒂莲和青溪学士韵四首 其四》
明代·程敏政

彷佛移根自蕊宫，正宜吟赏对西风。却怜多病身难出，未觉诸西酒易空。

诗愧才情翻蜀绮，瘦馀肌骨等湘筒。明年倘带看花福，自挈壶觞坐绕丛。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。